Ο **Μεβλούτ Τσαβούσογλου** (τουρκικά: Mevlüt Çavuşoğlu, 5 Φεβρουαρίου 1968) είναι Τούρκος πολιτικός και Υπουργός Εξωτερικών της Τουρκίας από τις 24 Νοεμβρίου του 2015 έως τις 3 Ιουνίου 2023, αφού προηγουμένως διετέλεσε πάλι στην ίδια θέση από τον Αύγουστο του 2014 έως τον Αύγουστο του 2015. Είναι επίσης μέλος της Μεγάλης Εθνοσυνέλευσης της Τουρκίας, όπου εκπροσωπεί την επαρχία της Αττάλειας. Εκλέχθηκε για πρώτη φορά στο Κοινοβούλιο της Τουρκίας στις γενικές εκλογές του 2002 και είναι ιδρυτικό μέλος του Κόμματος Δικαιοσύνης και Ανάπτυξης. Ήταν πρόεδρος της Κοινοβουλευτικής Συνέλευσης του Συμβουλίου της Ευρώπης από το 2010 έως το 2012.

Βιογραφία
---------

Γεννημένος στην Αλάνια, ο Μεβλούτ Τσαβούσογλου αποφοίτησε από το Πανεπιστήμιο της Άγκυρας το 1988, όπου και σπούδασε διεθνείς σχέσεις. Μετά, έκανε ένα μεταπτυχιακό στην οικονομική επιστήμη στο Πανεπιστήμιο του Λονγκ Άιλαντ της Νέας Υόρκης και αργότερα συνέχισε με διδακτορικό στο Πανεπιστήμιο Μπιλκέντ. Ήταν ερευνητικός συνεργάτης στο London School of Economics, στο οποίο για μια περίοδο ήταν πρόεδρος της Τουρκικής Κοινότητας.

Καριέρα
-------

Ως βουλευτής, υπηρέτησε ως πρόεδρος στην Επιτροπή Μετανάστευσης και Πληθυσμού. Τον Νοέμβριο 2009, συναντήθηκε με τον υπουργό εξωτερικών της Ρωσίας Σεργκέι Λαβρόφ, μέσα στα πλαίσια μιας αναφοράς που προετοιμάζει το Συμβούλιο της Ευρώπης με θέμα τον λιμό στη Σοβιετική Ένωση κατά την περίοδο 1932-1933.

### Συμβούλιο της Ευρώπης

Ο Τσαβούσογλου έγινε μέλος στην Κοινοβουλευτική Συνέλευση του Συμβουλίου της Ευρώπης το 2003 και έγινε ο ηγέτης της τουρκικής αποστολής και ο αντιπρόεδρος της Συνέλευσης. Στη συνεδρίαση της Συνέλευσης που έγινε τον Ιανουάριο του 2010, ήταν υποψήφιος και εξελέγη στις 25 Ιανουαρίου 2010 για να διαδεχτεί τον τότε πρόεδρο Λουίς Μαρία ντε Πουίγκ από την Ισπανία. Στην επόμενη συνάντηση, τον Οκτώβριο του 2010, αυτή η νέα θέση ήταν ο λόγος γιατί η κυβέρνηση του Ρετζέπ Ταγίπ Ερντογάν δεν του ανέθεσε επιπλέον ευθύνες. Η υποψηφιότητά του για αυτήν τη θέση υποστηρίχθηκε από όλα τα μεγάλα κόμματα της Τουρκίας. Έγινε πρόεδρος μόλις λίγους μήνες πριν την ανάθεση στην Τουρκία της Επιτροπής Υπουργών του Συμβουλίου της Ευρώπης (Νοέμβριος 2010) και την ίδια περίοδο που υπήρχε ένας Τούρκος πρόεδρος στο Κογκρέσο του Συμβουλίου της Ευρώπης. Το 2012 τον διαδέχθηκε ο Ζαν-Κλοντ Μινιόν από τη Γαλλία.

### Τουρκικές τοπικές εκλογές 2014

Το 2014 η εφημερίδα *Hürriyet* άσκησε κριτική στον Τσαβούσογλου λόγω της παρέμβασής του στις δημοτικές εκλογές στην Αττάλεια, οι οποίες πραγματοποιήθηκαν στις 30 Μαρτίου 2014. Ενώ ο υποψήφιος του κόμματος της αντιπολίτευσης Μουσταφά Ακαϊντίν προπορευόταν σε ψήφους από τον υποψήφιο του κυβερνώντος κόμματος, ο Τσαβούσογλου επισκέφτηκε την περιοχή με τους υποστηρικτές του και διέκοψε τη διαδικασία καταμέτρησης των ψήφων. Μετά τη διακοπή αυτή, σταμάτησε η καταμέτρηση των ψήφων. Υπήρχαν ισχυρισμοί ότι οι ψήφοι που δεν είχαν ακόμα καταμετρηθεί προέρχονταν από τα προάστια της Αττάλειας όπου το κόμμα της αντιπολίτευσης είχε περισσότερους υποστηρικτές.

Προσωπική ζωή
-------------

Είναι παντρεμένος με τη Χούλια Τσαβούσογλου κι έχει ένα παιδί. Εκτός από τη μητρική του γλώσσα, ομιλεί αγγλικά, γερμανικά, ρωσικάκαι ιαπωνικά.

Ο αδερφός του Χασάν είναι πρόεδρος της ποδοσφαιρικής ομάδας της Αλάνιας.

Τιμές
-----

* ribbon bar Grand Cordon of the Order of the Rising Sun (2019)

Παραπομπές
----------

1. ↑  (Γερμανικά) *Munzinger Personen*. 00000030838. Ανακτήθηκε στις 9  Οκτωβρίου 2017.
2. ↑  *Davos 2014 Participant List*. data.qz.com/2014/davosattendees/data/davos14list.json.
3. ↑  Ανακτήθηκε στις 10  Ιουλίου 2019.
4. 1 2  www.mfa.gov.tr/\_disisleri-bakanlari-listesi.tr.mfa.
5. 1 2  www.assembly.coe.int/nw/xml/AssemblyList/MP-Details-EN.asp?MemberID=4838.
6. ↑  «Presidency Of The Republic Of Turkey : Presidential Cabinet». (Αγγλικά) Ανακτήθηκε στις 25  Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μεβλούτ Τσαβούσογλου** |

* Επίσημη Ιστοσελίδα
* Προφίλ Τσαβούσογλου στο Συμβούλιο της Ευρώπης (PDF)